નવરાત્રિની રમઝટ સાથે હોટલનો ચટાકો
ઓફિસથી આવેલા દંપતિ વચ્ચે વાત ચાલી રહે છે, પત્નિ પતિને કહી રહી છે, મારે ગરબા ગાવા જવા છે, તો મારી પાસે જમવાનું બનાવાનો સમય નથી હું શું કરું? પતિદેવ પત્નિને જવાબ આપે છે ચિંતા ના કરો તમે આપણે હોટેલમાં જમી આવીએ. પ્રોબલેમ સોલ્વ અત્યારે શહેરમાં નવરાત્રીનો રંગ હોટેલોમાં વધુ દેખાઈ રહ્યો છે. વાત જાણે એમ છે કે નવરાત્રીના દિવસોમાં ગૃહિણીઓમાં રાસ ગરબા ગાવાનો એટલો ઉત્સાહ હોય છે કે તેમની પાસે જમવાનું બનાવાનો પણ સમય હોતો નથી. જેના કારણે પતિદેવો અને આખી ફેમિલી સાથે ગૃહિણીઓ હોટેલની મુલાકાત લેવા લાગી છે. નવરાત્રીના સમયમાં પતિદેવો પણ જરા સમજીને આનાકાની કર્યા વગર તેમની પત્નિઓ અને તેમની ફેમિલી સાથે હોટેલમા જતાં હોય છે.
એક હોટેલના મેનેજર કહે છે કે અત્યારે નવરાત્રીની શરૃઆત થઈ ગઈ છે ત્યારે દરેક પાસે સમય હોય છે પરંતુ અમારી પાસે જરા પણ સમય નથી કારણ કે ઘરના લોકો ઘરમાં જમવાનુ બનાવા કરતા સીધા હોટેલમાં જ આવીને જમીને પછી નવરાત્રીમાં ગરબા ગાવા માચે નિકળી પડે છે.
આ અંગે હીના પટેલ કહે છે કે મને નવરાત્રીમાં ગરબા ગાવાનો ખુબ જ શોખ છે. મારા હસબન્ડ પણ આ વાતથી જાણકાર છે. જેના કારણે નવરાત્રીના દિવસોમાં અવાર નવાર હોટેલની જ મુલાકાત લેતાં હોઈએ છીએ. નવરાત્રીના સમયમાં તૈયાર થવાનો અને જમવાનું બનાવાનો બંન્ને એક સાથે કરવાનો સમય રહેતો નથી. જેના કારણે અમે હોટેલની મુલાકાત લેતા હોઈએ છીએ. ઓફિસથી આવીને તૈયાર થઈને ડાઈેરેક્ટ હોટેલમાં જમીને શહેરમાં નવરાત્રીનો માહોલ માણવા માટે જઈએ છીએ. આમ તો અમે આખા વર્ષ દરમિયાન હોટેલોમાં ખાવા માટે જતા નથી. ફક્ત નવરાત્રીમાં અમે હોટેલોમાં જમવા જઈએ છીએ.
જ્યારે ભાવિન પટેલ કહે છે કે નવરાત્રીના સમયમાં અમે અવાર નવાર બહાર જમવા માટે જઈએ છીએ. કારણ કે મારી પત્નિને ગરબા ગાવાનો ખુબ જ શોખ છે. નવરાત્રીના સમયમાં તેની પાસે બધી બાબતોનો સમય રહેતો નથી. ખાસ કરીને જો જમવાનું બનાવાનું શરૃઆત કરે બીજી બાજુ નવરાત્રીની શરૃઆત થઈ જાય જેના કારણે તેને અડધુ ગરબામાં અને અડધુ જમવાનું બનાવામાં ધ્યાન થઈ જાય છે. એના કરતા જો બહાર જ જમવા જઈ આવીએ તો આ તમામ પ્રોબલેમ સોલ્વ થઈ જાય. પત્નિ પણ ખુશ અને ઘરના બાળકો અને ઘરના સભ્યો પણ ખુશ થઈ જાય.
કિરણ મહેતા કહે છે કે, મને અને મારી પત્નીને ગરબા રમવાનો બહુ શોખ છે. પણ તૈયાર થવામાં બહુ સમય જતો હોય છે. જેથી ઘરનું જમવાનું બનાવવાનો પણ સમય મળતો નથી. જેથી અમે મોટાભાગે નવરાત્રિમાં હોટેલમાં જઇને કે પછી હોટલથી પાર્સલ કરાવીને ઘેર લાવીએ છીએ. જેથી નવ દિવસ તો હું હોટલનું ખાઇ ખાઇને કંટાળી જાઉ છું. પણ શું કરુ મજબૂરી છે એટલે કરવું પડે.